《卜居》
宋代·舒岳祥

丹青不用画吾庐，小小茅茨住近湖。
欲探春风先插柳，要看雪景更栽芦。
野船摇处水乱叠，海雁眠来草似铺。
妆点个中新景致，藤冠布褐老癯儒。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。